প্রত্যক্ষদর্শী ও এলাকাবাসী সুত্রে জানা যায়,গত শনিবার দিবাগত রাতে মহেশখালী উপজেলার হোয়ানক ইউনিয়নের ছনখোলা পাড়া গ্রামের আহমদ হোসেনের পুত্র আহমদ আলী তার স্ত্রী লুৎফুন্নেছা কে নিয়ে পার্শ্ববর্তী কালাগাজীর পাড়া আতœীয়ের বাড়ী থেকে রোগী দেখে বাড়ী ফেরার পথে হরিয়ার ছড়া নামক স্থানে পৌছলে রাস্তায় একদল ছিনতাইকারীর কবলে পড়ে। ছিনতাইকারীরা তাদের কে মারধর করে ২টি মোবাইল ও নগদ ২ হাজার টাকা ছিনিয়ে নিয়েও ক্ষান্ত হয়নি। অবশেষে ছিনতাইকারীরা আহমদ আলীর স্ত্রী লুৎফুন্নেছা কে নিয়ে টানা টানী করে পার্শ্ববর্তী  কালাগাজীর পাড়ার দিকে নিয়ে যাওয়ার চেষ্টা করে। এসময় পথচারী একই গ্রামের মোঃ ইসহাক,নুর মোহাম্মদ এগিয়ে আসলে ছিনতাইকারীরা তাদেরকেও মারধর করে বেঁধে রাখে। এ ফাঁকে আহমদ আলী তার স্ত্রী লুৎফুন্নেছা কে নিয়ে পালিয়ে পার্শ্ববর্তী নিজ গ্রাম ছনখোলা পাড়ায় গিয়ে লোকজনকে ঘটনার কথা জানায়। ছনখোলা পাড়া গ্রামের ডাঃ আবু তালেব, কামাল মেম্বার ওআব্দুচ ছালাম প্রকাশ সোনা মিয়া জানান তারা ঘটনার খবর পেয়ে ছিনতাইকারী কর্তৃক আটকে রাখা লো দেও উদ্ধার করে আনতে গেলে ছিনতাইকারী দলের দলনেতা হরিয়ার ছড়া গ্রামের আবুল কাশেমের পুত্র বাচা মিয়া তার সঙ্গিয়  স্বশস্ত্র সন্ত্রাসীদের নিয়ে ছনখোলা পাড়া গ্রামবাসীর উপর আক্রমণ করে মারধর করে। এতে প্রথম ঘটনায় আহমদ আলী (৩০) তার স্ত্রী লুৎফুন্নেছা(২৫) ও পরের ঘটনায় মোঃ ইসহাক (২৬),নুর মোহাম্মদ(২৮) আহত হয়। এঘটনাকে কেন্দ্র করে রাতে দু গ্রামবাসীর মধ্যে দফায় দফায় সংর্ঘষ ও ধাওয়া পাল্টা হয়। এ নিয়ে এলাকায় তীব্র উত্তেজনা বিরাজ করছে। ছনখোলা পাড়া গ্রামবাসীরা অভিযোগ করছে যে, সন্ত্রাসীরা ঘটনার পর থেকে ছনখোলা পাড়ার লোকজনকে তাদের গ্রামের উপর দিয়ে হোয়ানক টাইম বাজারে যাওয়ার সময় মারধর করবে বলে হুমকী দিচ্ছে। ফলে পরো ছনখোলা পাড়া একটি গ্রামের  লোকজন বাজারে যেতে পারছে না। এঘটনায় তীব্র উত্তেজনা বিরাজ করছে। যে কোন মুহুর্তে আবারো সংর্ঘ লেগে যেতে পারে। বিষয়টি মহেশখালী থানায় ও উপজেলা চেয়ারম্যান কে অবহিত করেছেন বলে জানিয়েছেন গ্রামবাসী।